আমেরিকায় বড়সড় জঙ্গি হামলা রুখল এফবিআই!

ওয়েব ডেস্ক : ফের আমেরিকায় (America) বড়সড় জঙ্গি (Terrorist) হামলার চেষ্টা! তবে তা রুখে দিল মার্কিন গোয়েন্দা সংস্থা এফবিআই (FBI)। জানা যাচ্ছে, বর্ষবরণের দিনই এই হামলার ছক কষা হয়েছিল। কিন্তু তার আগেই গ্রেফতার (Arrest) করা হল এক যুবককে। অভিযুক্তের কাছ থেকে বেশ কিছু গুরুত্বপূর্ণ জিনিস উদ্ধার করা হয়েছে বলে খবর।

সংবাদসংস্থা রয়টার্স সূত্রে খবর, অভিযুক্তের নাম ক্রিস্টিয়ান স্টারডিভ্যান্ট। বর্ষবরণের রাতে উত্তরক্যারোলিনায় ভিড়ের মধ্যে ধারাল অস্ত্র দিয়ে হামলার ছক কষেছিল অভিযুক্ত। সাধারণ মানুষের পাশাপাশি পুলিশের (Police) উপরেও হামলার ছক কষেছিল সে।

আরও খবর : ভেনেজুয়েলার প্রেসিডেন্টকে আটক করা হয়েছে! দাবি ট্রাম্পের

কিন্তু হামলার আগেই এই পরিকল্পনা বানচাল করে দেয় মার্কিন গোয়েন্দা সংস্থা। এফবিআইয়ের প্রধান কাশ প্যাটেল এই হামলা নিয়ে বলেছেন, বর্ষবরণের রাতে একটি হামলার পরিকল্পনা করা হয়েছিল। কিন্তু তা আমরা ব্যর্থ করেছি। ইসলামিক স্টেট এই হামলার পিছনে রয়েছে বলে জানিয়েছেন তিনি।

মার্কিন গোয়েন্দা সংস্থার তরফে আরও জানানো হয়েছে, আগে থেকেই ওই নাবালকের উপর নজর রাখা হচ্ছিল। ইসলামিক স্টেটের প্রশংসা করতে দেখা গিয়েছে তাঁকে। এর পরেই ইউরোপের আইএস হ্যান্ডলারের সংস্পর্শে আসে অভিযুক্ত। তার পরেই হামলার পরিকল্পনা করেছিল সে। কিন্তু তা ভেস্তে দেওয়া হয়। অভিযুক্তের বাড়িতে তল্লাশি চালিয়ে ধারাল অস্ত্র সহ বেশ কিছু নথি উদ্ধার হয়েছে বলে খবর।